ગુજરાત-ટૂ ટીમે 49.5 ઓવરમાં 245 રન કર્યાં હતા. જેમાં ચિરાગ ગાંધી અને રુજુલ ભટ્ટના 44 રન હતા. પ્રિયાંક પંચાલે 42 રનનું યોગદાન આપ્યું હતું. સૌરાષ્ટ્ર તરફથી શૌર્ય સાંદિયાએ, ચિરાગ જાનીએ અને ધર્મેન્દ્ર જાડેજાએ 2-2 વિકેટ લીધી હતી. આ પછી સૌરાષ્ટ્ર-વન ટીમે 246 રનનો વિજય લક્ષ્યાંક 5 વિકેટ ગુમાવીને 42.2 ઓવરમાં પાર પાડી લીધો હતો. સૌરાષ્ટ્ર તરફથી સમર્થ વ્યાસે 61 દડામાં 13 ચોકકાથી 77 અને જયદેવ શાહે 53 દડામાં 7 ચોકકા અને 3 છકકાથી 70 રન કર્યાં હતા. અર્પિત વસાવડાએ તેનું ફોર્મ જાળવી રાખીને 45 રન બનાવ્યા હતા. આથી સૌરાષ્ટ્ર-વન ટીમ જી-વન ટૂર્નામેન્ટમાં ચેમ્પિયન બની હતી.